Jyri Hänninen

Jyri Hänninen (s. 19. toukokuuta 1971 Lappeenranta) on suomalainen liiketalouden opettaja, yrittäjä ja entinen yleisurheilija.

Koulutukseltaan Hänninen on kauppatieteiden maisteri ja kasvatustieteiden kandidaatti. Hän on toiminut vuodesta 2000 Lappeenrannan kaupunginvaltuuston jäsenenä (kok.). Vuosina 2004–2021 hän toimi Lappeenrannan kaupunginhallituksen jäsenenä. Vuodesta 2021 hän on ollut Lappeenrannan kaupunginvaltuuston ensimmäinen varapuheenjohtaja.

Yleisurheilussa hänen parhaita saavutuksiaan ovat kolmiloikan halli-Suomen-mestaruus 1998, SM-hallikisojen hopea 2000 ja Kalevan kisojen pronssi 1996. Aikuisten maaottelussa hän edusti Suomea kolmesti.

Lähteet

Aiheesta muualla 
  (Tilaajille).

Suomalaiset kolmiloikkaajat
Suomalaiset opettajat
Suomalaiset yrittäjät
Lappeenrannan kaupunginvaltuutetut
Kansallisen Kokoomuksen poliitikot
Vuonna 1971 syntyneet
Elävät henkilöt